Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Palvonta on Jumalalle hyvin tärkeää.
Hän loi meidät rukoilemaan ja palvomaan itseään -
hengessä ja totuudessa. Palvominen ei käy meiltä luonnostaan.
Palvonta syntyy, kun saamme ilmestyksen Jumalasta.
Seuraavina viikkoina näemme, että Heprealaiskirjeessä puhutaan -
Jumalan palvonnasta tai palvelemisesta Mooseksen laissa.
Jumalaa palvottiin ensin ilmestysmajassa -
ja sitten Jerusalemin temppelissä.
Näemme, miten laissa säädetty jumalanpalvelus -
auttaa meitä ymmärtämään, miten palvoa Jumalaa -
Messias Jeshuan tarjoaman lunastuksen kautta.
Lunastuksen kautta olemme päässeet uuteen suhteeseen Jumalan kanssa, -
jossa voimme palvoa häntä oikealla tavalla.
Jos et ole kiinnostunut Jumalan palvomisesta, -
Heprealaiskirje eikä Sana yleensäkään ole sinulle tärkeää, -
koska meidät on luotu palvomaan häntä.
Avataan Raamattu Heprealaiskirjeen luvusta 9.
Hepr. 9.
Kirjoittaja tuo jatkuvasti esiin tiettyä asiaa, -
jonka jälkeen hän kertoo uudesta asiasta, -
Messiaan palvelutyön seurauksista.
Heprealaiskirjeessä tuodaan esiin Vanhaa testamenttia, -
jotta ymmärtäisimme paremmin Uutta.
Luemme nyt Hepr. 9:1:stä: -
"Olihan tosin ensimmäiselläkin liitolla" eli Mooseksen lailla...
Jotta ymmärtäisimme Heprealaiskirjettä -
sekä Messiaan persoonaa ja työtä, -
meidän tulee käsittää Mooseksen lakia.
Jos Mooseksen laki sivuutetaan, -
Messiasta ei ymmärretä niin hyvin kuin mahdollista -
eikä kyetä ottamaan hänen sanomaansa vastaan oikein.
Hepr. 9:1: -
"Olihan tosin ensimmäiselläkin liitolla jumalanpalvelussäännöt..."
Sana "jumalanpalvelus" voi tarkoittaa palvontaa tai palvelemista, -
koska vastaava heprean sana avoda tarkoittaa noita molempia.
Myös kreikan sanalla on nuo kaksi merkitystä, -
palveleminen ja palvonta.
Raamatun ajattelussa nämä kaksi kuuluvat läheisesti yhteen.
"Olihan tosin ensimmäiselläkin liitolla jumalanpalvelussäännöt -
ja maallinen pyhäkkö."
Siinä tarkoitetaan ilmestysmajaa tai temppeliä.
Erämaassa israelilaiset palvoivat Jumalaa ilmestysmajassa.
Ilmestysmajassa oli astioita, kuten kohta näemme.
Samoja astioita käytettiin myös Jerusalemin temppelissä.
Eli tässä puhutaan Vanhan testamentin jumalanpalveluksesta, -
kuten Jumala sen Moosekselle ilmoitti ja käski sitä noudattaa.
"Olihan tosin ensimmäiselläkin liitolla jumalanpalvelussäännöt -
ja maallinen pyhäkkö.
Sillä maja oli valmistettu niin..." Maja oli paikka, jossa palveltiin.
Ilmestysmajassa tai temppelissä oli kaksi osaa.
Oli ulompi pyhäkkö ja sisempi pyhäkkö.
Ulomman pyhäkön nimi on pyhä.
Sisemmän osan nimi on kaikkeinpyhin eli kodesh kodashim.
Kirjoittaja haluaa nyt kertoa pyhässä olevista astioista.
"...etumainen maja, jossa oli sekä lampunjalka -
että pöytä ja näkyleivät..."
Sana "näky" tarkoittaa tuossa läsnäoloa.
Haluan nyt puhua hiukan -
lampunjalasta eli menorasta, sekä näkyleivän pöydästä.
Niiden tarkoitus oli Jumalan läsnäolon ilmoittaminen, -
kun hän toimii jossain tilanteessa.
Olemme jo oppineet aiemmissa opinnoissa jotain lampunjalasta.
Kun lampunjalassa paloi valo, se heijastui koko Jerusalemiin.
Kyseessä oli ihme.
Lampunjalka ei ollut kovin iso, ehkä ihmisen kokoinen.
Se ei ollut kovin leveäkään.
Se sijoitettiin temppelivuorelle pyhäkön ulompaan osaan, -
josta valo näkyi todistusten mukaan koko Jerusalemiin.
Valon tarkoitus oli muistuttaa siitä, että Jumala oli kansansa kanssa.
Emme näe Jumalaa, -
mutta lampunjalan valo heijasti hänen läsnäoloaan.
Sitten kirjoittaja puhuu näkyleivistä.
Ne kertovat Jumalasta tärkeän totuuden.
Näkyleivästä kerrotaan Toorassa, -
että se laitettiin pöydälle jokainen sapatti.
Se leivottiin ja asetettiin pöydälle.
Aluksi leipä oli lämmintä ja tuoretta.
Mutta samoin kuin lampunjalan valo loisti ihmeen kautta koko kaupunkiin, -
näkyleipäkään ei jäähtynyt.
Se pysyi koko viikon ajan lämpimänä ja tuoreena.
Mikä siinä on tärkeää?
Kun Jumala on elämässäsi tai toimii jossain tilanteessa, -
hänen läsnäolollaan on vaikutusta.
Sanomana on, ettei Jumalan läsnäolo ehdy.
Jumala on iankaikkinen.
Tulitpa pyhäkköön minä viikonpäivänä tahansa, -
ennen kuin leipä vaihdettiin seitsemäntenä päivänä uuteen, -
se oli edelleen lämmintä ja tuoretta.
Ajan hammas ei purrut siihen.
Se kertoo Jumalasta.
Heprean JHVH, -
joka on Jumalan transsendenttinen nimi.
Jumala ei ehdy.
Puhumme nyt siitä, että palvonnan ja valtakunnan välillä on yhteys.
Valtakunnassa palvotaan Jumalaa.
Hänen läsnäolonsa ja voimansa, -
kaikki, mistä Jumalan valtakunta muodostuu, pysyvät ehtymättä.
Ne eivät kuihdu, eikä aika niihin pysty.
Jumala on ikuinen ja jatkuva.
Hänen valtakuntansa ja hänen omansa heijastavat myös -
näitä ominaisuuksia.
Tässä raamatunkohdassa puhutaan siis lampunjalasta ja näkyleivistä.
Hepr. 9:2 sanoo, että kyseisen paikan nimi oli pyhä.
Hepr. 9:3: -
"Mutta toisen esiripun takana..." Esirippu erotti paikat toisistaan.
"Mutta toisen esiripun takana oli" toinen pyhä paikka.
"Mutta toisen esiripun takana oli se maja, jonka nimi on 'kaikkeinpyhin'..."
Samoin kuin kirjoittaja kuvaili, mitä pyhässä oli, -
hän kertoo, mitä kaikkeinpyhimmässä oli.
Hän sanoo: -
"...siinä oli kultainen suitsutusalttari..."
Tässä sanankohdassa mainitaan kultainen alttari.
Ihmiset sanovat, että siinähän on virhe.
Kultainen suitsutusalttarihan oli pyhässä, ei kaikkeinpyhimmässä.
Se on totta, mutta tässä puhutaan eräästä toisesta asiasta.
Sanassa puhutaan siitä, -
että Hepr. 9:n ymmärtää, -
kun ymmärtää sovituspäivän, jom kippurin, merkityksen.
Sovituspäivänä ylipappi teki kaiken työnsä -
kaikkeinpyhimmässä.
Sielläkin oli kultainen alttari, jota ylipappi käytti sovituspäivänä.
Sovituspäivä on tärkeä ymmärtää, -
jotta käsittäisimme Messiaan työtä.
Se oli ainutlaatuinen päivä, -
jolloin yhteys Israelin kansan ja Jumalan välillä saatiin aikaan.
Se kesti vuoden verran seuraavaan sovituspäivään asti.
Miksi sovituspäivä on niin tärkeä?
Koska Messias näyttää meille parhaimman tien.
Hänenkin työnsä saa aikaan yhteyden, -
joka oli täydellisempi kuin tavallisen ylipapin aikaansaama yhteys.
Mutta ymmärtääksemme sitä meidän täytyy ymmärtää sovituspäivää.
Kaikkeinpyhimmässä oli siis kultainen alttari ja liiton arkki, -
yltympäri kullalla päällystetty, -
jossa säilytettiin kultainen mannaa sisältävä astia -
ja Aaronin viheriöinyt sauva ja liiton taulut..."
Näiden yksityiskohtien kautta Jumala antaa meille tärkeää tietoa.
Kaikkeinpyhimmässä oli liiton arkku.
Sekin puhuu Jumalan läsnäolosta ja voimasta.
Kaikki nämä asiat liittyvät palvontaan, -
joka on vanhurskasta, oikeaa ja Jumalan Sanassa säädettyä.
Kultaisella alttarilla suitsutettiin.
Kaikki suitsutusuhrit kuvasivat rukousta.
Ilmestyskirjassa sanotaan, että temppelissä rukoillaan juuri silloin, -
kun suitsutusta uhrataan.
Sitten mainitaan liiton arkki, joka puhuu Jumalan voimasta.
Se oli päällystetty joka puolelta kullalla.
Liiton arkin kultapäällys liittyy kultaiseen lampunjalkaan.
Jumalan läsnäolo, shechina Hashem, hänen läsnäoleva kirkkautensa, -
oli liitonarkun yllä.
Lampunjalka heijasti sitä.
Eli kulta näyttää yhteyden liiton arkin, jossa Jumala oli läsnä, -
ja lampunjalan välillä, joka heijasti Jumalan kirkkautta kansalle.
Liiton arkissa oli myös "kultainen mannaa sisältävä astia".
Sitä ei kerrota Mooseksen kirjoissa. Tämä on uutta ilmoitusta Jumalalta.
Pyhä Henki sai Mooseksen asettamaan arkkiin manna-astian, -
joka puhuu Jumalan yliluonnollisesta huolenpidosta.
Liiton arkissa oli myös Aaronin viheriöinyt sauva, joka kertoo -
Jumalan suvereenisuudesta ja johdatuksesta, -
kun hän valitsi Aaronin jälkeläiset papeiksi.
Jumala puhuu meille tässä kohdassa näiden välineiden kautta, -
jotta ymmärtäisimme, millaista tosi jumalanpalvelus oli temppelissä -
ja mitä Jumala aikoo tuoda ilmi uudella, paremmalla tavalla -
Messias Jeshuan työn kautta.
Liiton arkussa säilytettiin myös lain tauluja.
"...ja arkin päällä kirkkauden kerubit [enkelit] -
varjostamassa armoistuinta.
Mutta näistä nyt ei ole syytä puhua kustakin erikseen."
Kirjoittaja vain mainitsee nämä asiat eikä mene yksityiskohtiin -
olettaen että lukijat tietävät ne Toorasta.
Hepr. 9:6 kreikasta: "Papit menivät etumaiseen majaan -
toimittamaan töitään, ja he saivat ne päätökseen."
Jae 7: -
"...mutta toiseen majaan menee ainoastaan ylimmäinen pappi -
kerran vuodessa..."
Siinä viitataan selvästi jom kippuriin.
Papit kävivät pyhässä joka päivä hoitamassa työnsä.
Sitä vastoin ylimmäinen pappi -
meni kaikkeinpyhimpään -
kerran vuodessa yksinään.
Hän ei mennyt sinne "ilman verta, -
jonka hän uhraa itsensä edestä ja kansan tahattomien syntien edestä."
Siinä puhutaan synnistä, -
joka tehtiin ilman Jumalan tuntemista.
Siinä puhutaan synnistä.
Eli ylimmäinen pappi meni kaikkeinpyhimpään -
ja suoritti sovituksen kerran vuodessa -
ihmisten tietämättään tekemistä synneistä, -
kun heidän käytöksestään ei näkynyt Jumalan tunteminen.
Jae 8: "Näin Pyhä Henki osoittaa, -
että tie... vielä on ilmoittamatta..."
Monissa käännöksissä kreikan sana "pyhät" ei olekaan monikossa -
eikä asiaa käännetä oikein.
Englannissa sanoilla "pyhä" (ihmisestä) ja "pyhä" (majasta) -
on suuri ero.
Hepreassa ja kreikassa sana "pyhä" tarkoittaa molempia.
Vain asiayhteydestä näkee, puhu- taanko ihmisestä vai ilmestysmajasta.
Tässä sanotaan, että näin toimittiin ilmestysmajassa.
Pyhä Henki ilmoitti, että jotain oli vielä tulossa, -
mutta sitä ei ilmoitettaisi, -
ennen kuin pyhien [ihmisten] tie ilmoitetaan. Niin kääntäisin sen.
"... pyhien tie vielä on ilmoittamatta, -
niin kauan kuin etumainen maja vielä seisoo."
"Seisoo" merkitsee tuossa toimimista.
Kirjoittaja haluaa sanoa, -
että ilmestysmaja tai temppeli, -
niin kauan kuin Tooran opetus oli vielä voimassa, -
ja ihmisten keskuudessa -
He eivät ajatelleet, että uhrimenot kuvasivat suurempaa todellisuutta.
Tällaisesta esikuvasta nyt puhutaan.
On eräs Psalmi, jonka sanat luemme kolmesti ruokailun jälkeen.
Psalmi aloittaa ruokarukouksen aterioiden jälkeen.
5. Moos. 8:10:ssä käsketään: -
"Kun sinä syöt ja tulet ravituksi, niin ylistä Herraa, sinun Jumalaasi..."
Juutalaiset noudattavat vieläkin tätä käskyä -
ja kiittävät ruuasta aterian jälkeen -
Psalmin 137:3-4:n sanoin: -
"Veisatkaa meille Siionin virsiä."
Niin babylonialaiset käskivät pakkosiirtolaisuuteen vietyjä.
Israelilaiset vastasivat: -
"Kuinka me voisimme veisata Herran virsiä vieraalla maalla?"
Niin kauan kuin israelilaiset asuivat maassaan ja temppeli oli siellä, -
he jatkoivat samoja toimiaan vuosi toisensa jälkeen.
He eivät ajatelleet, että kyseessä oli Tooran noudattaminen.
He eivät tienneet, että heidän menonsa viittasivat tulevaan.
Vasta kun temppeli heiltä riistettiin, -
he alkoivat miettiä Jumalan tulevaa lunastusta, -
sitä, miten tämä aika muuttuisi Jumalan valtakunnaksi.
Samalla tavoin Heprealaiskirjeen kirjoittaja sanoo, -
että niin kauan kuin ensimmäinen temppeli seisoi, -
pyhille tarkoitettu tie tai elämäntapa oli vielä ilmoittamatta.
Oli tulossa syvempi hengellinen elämä, -
jossa ei keskityttäisi fyysiseen vaan korostettaisiin Henkeä.
Messiashan sanoi: -
"Totiset rukoilijat rukoilevat Isää hengessä ja totuudessa."
Temppelissä ei kyetty vielä niin tekemään.
Hepr. 9:9: -
"Tämä..." eli temppeli, liiton arkki jne.
"Tämä on nykyistä aikaa tarkoittava vertauskuva..."
Vertauskuva on hepreaksi mashal, esikuva.
Eli temppelimenot olivat Jumalan säätämä esikuva -
jostain suuremmasta.
"Tämä on nykyistä aikaa tarkoittava esikuva, -
ja sen mukaisesti uhrataan lahjoja ja uhreja, -
jotka eivät kykene tekemään täydelliseksi omassatunnossaan sitä, -
joka jumalanpalvelusta toimittaa."
Uhrimenot eivät tehneet ketään täydelliseksi.
Mutta niiden kautta opimme ymmärtämään parasta tietä, -
joka on Messias Jeshua.
Mooseksen lain aikaiset -
"...ruuat ja juomat ja erilaiset pesotkin [upottamiset tai kasteet] -
ovat ainoastaan lihan sääntöjä..."
"Lihan säännöt" puhuvat ulkokohtaisesta, ei sisäisestä.
Toiminta oli ulkokohtaista, eikä ihmisen sisin ollut siinä mukana.
"... jotka ovat voimassa uuden järjestyksen aikaan asti."
"Uudella järjestyksellä" tarkoitetaan -
aikaa, jolloin jumalanpalvelus tai hänen palvontansa uudistettaisiin.
Jumala saisi uudistuksen aikaan -
Messiaan työn kautta.
Eli kaikki nämä lihalliset säännökset, -
jotka koskivat ruokaa, juomaa sekä puhdistautumista, -
olivat vain perustaa ja esikuvaa, -
joka auttaisi meitä ymmärtämään Jumalan suurempaa työtä.
Kaikki ne olivat "voimassa uuden järjestyksen aikaan asti".
Jae 11: -
"Mutta kun Kristus tuli.. ylimmäiseksi papiksi..."
Aina kun sana "ylipappi" mainitaan, mieleemme pitäisi tulla sovituspäivä.
Mutta nyt onkin kyseessä jotain parempaa.
Jakeessa 11 Messias ikään kuin saapuu näyttämölle.
"Mutta kun Kristus tuli tulevaisen hyvän ylimmäiseksi papiksi..."
Sana "hyvä" liittyy aina Jumalan tahtoon.
Messias toteutti Jumalan tahdon pappeutensa kautta.
Siinä viitataan tulevaan Jumalan valtakuntaan.
"Mutta kun Kristus tuli tulevaisen hyvän ylimmäiseksi papiksi, -
niin hän suuremman ja täydellisemmän majan kautta, -
joka ei ole käsillä tehty, se on: joka ei ole tätä luomakuntaa..."
Hän teki jotain paljon parempaa.
Ensi viikolla tutkimme Messiaan täydellistä työtä.
Toivottavasti sait siunauksen ja voit kertoa siitä muille.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen